open-index/open-wikipedia-markdown huggingface dataset:
Beât Lès

## Storie
I Beât Les son una clape musicâl che e cjante par furlan lis cjançons dai Beatles. Al progjet Beât Lès al nas par scopos sociâi e al è ideât e promovût de associazion non-profit "Mission Team", che e à sede a Milan e difusion Europee, ma è nassude, ispirade e puartade indevant di un furlan.

## Discografie

2001 - Cuasi Un

Nadal 2001 - Bon Nadal!

2002 - Dal Friul a Liverpool

2002 - Un

2003 - Il Trator Zal

2005 - Berdei, cumò us conti jo la veretat

## Formazion
Zuan - David Zeppieri, vos, ghitara eletrica e acustica

Pauli - Fabio Feruglio, vos, bas e tastieris

Zorç - Matteo Mosolo, ghitara e vos tai coros

Rico - Maurizio Lavarone, bateria e vos tai coros

## Leams esternis
 il sît uficiâl cu la storie, la discografie e tescj furlans des cjançons
2000

1999 < **2000** < 2001

## Acjadiments
* 13 di Març - In Spagne il partît popolâr di Aznar al vinç lis elezions politichis
* 26 di Jugn - Al ven divulgât il test dal Tierç secret di Fatime
* 19 di Avost - Jubileu dal 2000: il Pape Zuan Pauli II al incontre di plui di un milion di zovins par une vegle di preiere
* 7 di Novembar - Elezions presidenziâls intai Stâts Unîts de Americhe: George W. Bush al devente il 43m president de nazion
## Nassûts

## Muarts
* 19 di Zenâr - Bettino Craxi, politic talian
* 5 di Mai - Gino Bartali, ciclis talian
* 29 di Jugn - Vitôr Gassman, atôr talian
* 25 di Avost - Carl Barks, autôr di fumets american

## [[Premis Nobel]]
* Pâs: Kim Dae Jung
* Leterature: Gao Xingjian
* Midisine: Arvid Carlsson, Paul Greengard, Eric R. Kandel
* Fisiche: Zhores Ivanovich Alferov, Herbert Kroemer, Jack Kilby
* Chimiche: Alan J. Heeger, Alan MacDiarmid, Hideki Shirakawa
* Economie: James Heckman, Daniel McFadden
 

## Variis

## Cjale ancje
* Storie an par an
Linux

**Linux** al è il non dal nucli (o par inglês kernel) di sisteme operatîf disvilupât in origjin di Linus Torvalds intal 1991 e dât fûr sot de licence GPL di GNU. Spes chest tiermin al è doprât ancje par indicâ il nucli plui lis utilitâts di sisteme GNU, ma une part de comunitât e critiche chest ûs, preferint il tiermin **GNU/Linux**.

Il non Linux al è simil a chel dal creatôr, ma in realtât al fo une sielte di Ari Lemke, l'aministradôr dal servidôr FTP là che e fo metude la prime version di Linux, e che al metè intune cartele cun chest non i files di discjamâ. Il non sielzût dal creatôr Torvalds al jere invezit *Freax*, une combinazion tra “free” (libar), “freak” e “x”, par indicâ che al jere un sisteme ispirât a Unix.

Vuê a esistin une vore di version (clamadis "distribuzions") GNU/Linux, che a àn la stesse base (il nuclei Linux), ma a son difarentis pal nivel di supuart (comerciâl o dome fats di volontaris), i programs disponibii e la lôr gjestion, la facilitât di instalazion e di configurazion, il fat di vê o mancul un servidôr grafic (che al è un servizi separât, e che sore a puedin jessi doprâts diviers ambients grafics, i plui famôs a son KDE e Gnome). Une impuartante difarence e je chê tra distribuzions comerciâls, gjestidis di impresis, e chês no; lis primis (par esempli RedHat, SuSE, Mandriva) dongje di une version gratis a ufrissin ancje versions a paiament cun plui supuart e software; lis ultimis (par esempli Debian, Gentoo, Knoppix) a son basadis dome sul lavôr di volontaris, ma a metin a disposizion dut il codiç sorzint.

## Cjale ancje
* Liste di distribuzions GNU/Linux
* Unix
* Liste di sistemis operatîfs

## Leams esternis
*  ''Linux Online''
*  Il sît uficiâl dal kernel Linux
*  Aquilee Linux Project
*  Linux User Group di Pordenon
*  Linux User Group de universitât di Udin
*  Linux User Group di Gurize
Leif Ericsson

**Leif Ericsson** o ancje **Ericson** e **Eriksson** (che al vûl dî *fi di Erik*, *Leifur Eiríksson* par islandês, *Leiv Eiriksson* par norvegjês), cognossût ancje come «il Fortunât», al fo un esporadôr vichinc nâssut in Islande. 

Fi di un altri grant esploradôr, Eric il Ros (Eiríkr Rauði par norvegjês), al continue la opare di colonizazion viers ovest scomençade dal pari. Ator dal an 1000, guidât des relazions dal comerciant Bjarni Herjolfsson, al va plui in là de Groenlande e al passe un intîr Invier intune tiere che lui al clamarà *Vinland*, dulà che al cjate vignis, e che al descrîf come plen di salmons e animâi. 

Il so piçul acampament al costituìs il prin insediament european in Americhe, cinccent agns prime de rivade di Cristofor Colomp. Chest acampament, Leifbundir, al jere logât intal estrem nord de isule di Tieregnove, intal puest vuê cognossût cul non di *l'Anse aux Meadows* e al durarà dome cualchi disine di agns. I contats cui indigjens a forin cordiâi al inizi; daspò però Ericsson al torne tal so paîs, dulà che al cjate che il pari al è muart, e lui al à di cjapâ il so puest, par cui nol pues plui tornâ indaûr. L'acampament al vignarà distrut un an dopo, par vie de ostilitât dai indigjens.

## Leams esternis
*  Ricostruzion dal ritrat di Leif Ericsson

]
ROM

**ROM** al pues riferîsi a:
* Memorie di sole leture, acronim dal inglês *Read only memory*, memorie che e conten dâts che si puedin dome lei
* Rom, popul indoeuropean
Visepente

**Visepente** a je un paisut intor ai 500 abitants in comun di Basilian, in te provincie di Udin.
Il personaç simbul di Visepente al è Pre Toni Beline, plevan dal paîs par 24 agns e muart chi tal 22 di Avrîl dal 2007.
Memorie di sole leture

La **memorie di sole leture**, clamade ancje **ROM**, acronim dal inglês **R**ead **O**nly **M**emory, e je un tip di memorie no volatil che e conten dâts che puedin dome jessi lets.

## Carateristichis
Lis memoriis ROM a son stampadis intai circuits in mût permanent intal moment de lôr fabricazion, e no puedin mai jessi modificâts.

I tips plui modernis di chestis memoriis, purpûr, a son cancelabilis e programabilis diviersis voltis, e a seconde de lôr carateristichis e cjapin il non di EPROM, EEPROM o memorie Flash.

## Tips di memoriis ROM
* PROM - *Programmable ROM*, memoriis che puedin jessi programadis dai utents une sole volte
* EPROM - *Erasable Programmable ROM*, memoriis che puedin jessi programadis e scanceladis plui voltis dai utents. Lis scanceladuris si fasin par mieç dai rais ultraviolets
* EEPROM - *Electrically Erasable PROM*, memoriis che puedin jessi programadis e scanceladis dai utents. Lis scanceladuris si fasin par mieç di une curint eletriche
* Memorie Flash - gjenar di EEPROM doprât intes schedis di memorie e clâfs USB

## Viôt ancje
* RAM
* PROM
* EPROM
* EEPROM
* Memorie Flash

## Leams
Masse atomiche

La **masse atomiche** (clamade ancje **pês atomic** pe confusion tal lengaç comun tra lis peraulis "pês" e "masse") di un isotop di un element chimic e je la masse di un atom di chel isotop, esprimût in unitâts di masse atomiche, (uma), che a si fondin sul isotop Carboni-12, che al à par convenzion un pês atomic di 12. Il pês atomic di un element chimic al ven definît come il pês medi dei siei isotops, tignint ancje cont di trop che i isotops a son presints in nature, in mût di belançâ il calcul.

Par esempli, si pues calcolâ la masse atomiche dal liti partint dai dâts ca sot;
:Il liti al à doi isotops stabii;
:*Il Li-6 (7,59% di presince in nature) cun masse atomiche 6,015 uma 
:*Il Li-7 (92,41% di presince in nature) cun masse atomiche 7,016 uma  
:Duncje il calcul al sarà chest:

M = \frac{ \sum (\text{presince} \cdot \text{masse atomiche})} {100} = \frac{7,59\cdot6,015 + 92,41\cdot7,016} {100}= 6,94 uma

:Il valôr che al ven fûr, 6,94 uma, e je la masse atomiche dal Liti, e ae fin e je avonde dongje di chê dal isotop Li-7, parcè che al è chel plui abondant in nature (su 100 atoms che si cjatin in nature, 92 a son difat di Li-7).

Une definizion simil si apliche ancje a lis moleculis, cjapant il non di masse moleculâr. Si pues calcolâ la masse molecolâr di un component sumant lis massis dai atoms che la componin, tignint cont des corrispondintis moltiplicazions. Cheste tecniche no ten cont de energjie chimiche di leam, che e je però par solit trascurabil.

## Relazion cul concet di mol
Une mol di une sostance e pese simpri esatementri la masse atomiche o moleculâr di chê sostance esprimude in grams: in 
12g (ven a stâi une mol, parcè che 12 è je la masse atomiche dal carboni) di 12C (che al à masse assolude di 
1,99265 × 10-26) si cjatin 6,0221 × 1023 atoms, che al è il numar di Avogadro; e ancjemò, il pês atomic dal fier al è di 55,847, e une mol di atoms di fier e pesarà 55,847 grams.

Cheste formule e met in relazion il pês atomic cul numar di mols di un compost che si cognòs la sô masse:

N_\text{mols}={m_\text{compost} \over m_\text{molâr}}
Domo

Cu la peraule **Domo** si intint la glesie plui grande o plui impuartante de citât, scuasit simpri la catedrâl.

## Storie
La peraule **Domo** e ven de peraule medievâl *Domus* derivade de lenghe latine *Domus*, che al vûl dî cjase.
Daspò des invasion barbarichis, al ven fo cambiament in te lenghe fevelade dal popul, par vie dal mudament des condizions di vite. Par indicâ la cjase no si dopre plui la peraule *domus* doprade in te Rome antighe, ma si scomence a doprâ la peraule *casa*, che tal latin classic al voleve dî *barache*.

La peraule *Domus* e passe cussì a indicâ dome la *Cjase di Diu*, la glesie principâl di une comunitât. In te etât di mieç, lis glesiis plui impuartantis a jerin lis basilichis, costruzions tiradis sù parsore dai palaç di justizie di epoche romane. 

Element architetonic impuartant dal domo e je la cupule.

Cuant che il vescul de citât al jere mitût a cjâf di une diocesi, il domo al cjapave il non di catedrâl (parcè che al jere divignût la catedre dal vescul).
Cjase

Par **cjase** si intint une struture naturâl o une costruzion artificiâl doprade dal om par vivi e no cjapâ aiar, ploie, frêt e cjalt. Une cjase e po tegni une o plui fameis e cualchi volte ancje animai, e po vê une jentrade par une o plui puartis e vê balcons, scjalis, implants e servizis.

## Storie
Fin cuant che l'om al à scomençât a vivi su cheste Tiere e a fâsi une famee, al à simpri vût bisugne di une cjase dulà vivi, mangjâ, scjaldâsi e durmî.

Za lis primis popolazions de Mesopotamie e dal antîc Egjit si fasevin la cjase cui modons cuets tal fôr e le pae, o cun altris materiâls che cjatavin.
Si podevin cjatâ za sedi abitazions par une sole famee sedi abitazions par plui fameis, cun tant di curtîl, e lûcs riservâts par lis feminis e la servitût.

La cjase inte antighe Grecie e scomence a cjapâ une identitât e une forme: fatis cul len, l'arzile e la pae, lis cjasis de antighe Grecie a jerin une vore diferentis: scuris e cence comoditâts pai puars, plui fuartis e fatis cu la piere par chei che podevin paiâ.
La cjase greche e veve une plante retangolâr, un curtîl centrâl e plui stanzis.

La cjase de Rome antighe e jere plui o mancul come chê greche, e veve un o doi curtîi (clamâts *atrium* e *peristilium*) e veve une bande dulà l'om al podeve stâ cu la sô famee, e une altre bande par la vite publiche.
Bisugne ancje dî che te antighe Rome, no ducj a vevin il stes tip di cjase: la int dal popul e leve a stâ intes *insulae*, cjasis popolârs che vevin pui plans e dentri no si podeve fâ di mangjâ e no si podeve piâ il fûc parcè jerin fatis di len e modon, e al jere facil che cjapassin fûc.

I senatôrs e la int dal podê e leve a stâ fûr de citât, tes *villae*, costruzions in piere in plene campagne, dulà che i siôrs no si fasevin mancjâ nuie.

Tal periodi de Etât di mieç la cjase torne a jessi une abitazion unifamiliâr, ma il vivi dal om si svilupe dentri dai monasteris e cjiscjei, dulà che il vivi e il lavorâ dal om si jere aromai spostât.

Intal Rinassiment si torne a un ideâl di cjase scuasit come chel de epoche romane, ma in cheste ete lis costruzions plui impuartantis a son di utilitât publiche: glesiis, palaçs dal Comun e puints a restin lis preocupazions principâls par chei che al timp a jerin clamâts a ocupâsi di architeture.
Musiche punk

Il **punk rock** (o spes dome **punk**) al è un gjenar musicâl derivât de musiche rock, nassût dongje il 1975-1976 intal Ream Unît, tai Stâts Unîts e in Australie.

Jenfri lis clapis musicâls punk plui impuartantis si cjatin lis clapis musicâls inglês dai Sex Pistols, Dammned e dai Clash e chês merecanis dai Ramones, Dead Boys e dai Johnny Thunders & the Heartbreakers.

Lis origjins dal punk si cjate te musiche rock di clapis musicâl de citât merecane di Detroit, dongje la fin dai agns Sessante, clapis musicâls come i Stooges e i Mc5 a bandonin lis formis classichis dal rock par cjapâ une forme espressive prontade plui su ceris sonoritâts plui fuartis e su une filosofie che a leve cuintri la societât. Lis cjançons punk a son curtis, cun pôcs acuarts che però a cjapin subit l'ascoltadôr; no si cîr une grande rafinatece, sei dal pont di viste de vôs che dai struments. La grande part dai grups si auto produsin e stampin in propi i lôr discs. 

A partî dal 1976 ator di chest gjenar musicâl e nas une vere e proprie culture alternative, cuntune particolârs vistîts e une ideologjie cuintri lis autoritâts che a volte e rive a ats di violence e distruzion.
Grivôr Lazzarini

**Grivôr Lazzarini** (**Gregorio Lazzarini** par talian)  (Vignesie, 1655 - Villabona Veronese, 10 di Novembar 1730) al fo un pitôr venezian.

## Biografie

Al impare il mistîr  te buteghe dal pitôr gjenovês Francesco Rosa e in te buteghe dal pitôr baroc Pieri della Vecchia.
Le sô iscrizion ae ' Fraglia 'dai pitôrs di Vignesie eje dal 1897.
Il sô non ven regjstrât atris tre voltis,in tal 1715,in tal 1726,e in tal 1729.
Lazzarini in te sô cariere di pitôr al lavore par lis famei pui impuuartantis di Vignesie e nol va mai fûr de so citât.
I ultims agns de so vite al va a stâ tal comun di Villabona Veronese,dula' al lavore fuart,soredut par comision.

Al fo mestri dal famôs pitôr venezian Zuan Batiste Tiepolo

## Bibliografie (par talian)

*C. Crosera, *Opere profane di Gregorio Lazzarini*, in "Arte in Friuli, Arte a Trieste", 18/19, 1998/99.
*T. Knox, *Bellucci, Lazzarini, Molinari: The Mythologies of Ca' Correr*, in *Ex Fumo Lucem. Baroque Studies in Honour of Klára Garas. Presented on Her Eightieth Birthday*, Budapest 1999, vol. I. 
*F. Magani, *I pittori di Vincenzo da Canal: Liberi, Dorigny, Lazzarini, Molinari e Bellucci*, in *Pittura veneziana. Dal Quattrocento al Settecento. Studi di storia dell'arte in onore di Egidio Martini*, Vignesie 1999.
Fresc

Il **fresc** al è une tecniche di piture murâl dulà il colôr ven dât parsore de malte inmò frescje.
Par piturâ cun cheste tecniche e je necessarie une preparazion.

Il mûr al ven cuviert cuntun strât di une misture di cjalcine e savalon impastât cun aghe (clamât *arriccio* par talian).
Un altri stât di cjalcine, savalon pui fin e polvar di marmul al ven dât parsore dal prin strât
(clamât *intonaco* par talian, o ancje *tonachino*).
Chest strât al sarâ il puest dulà si podarâ piturâ, e une volte ch'al sarà suiât, al manten il colôr inalterât par lunc.

Tal prin strât, al è il puest dulà i pitôrs fasin le *sinopie*, un disen di preparazion de opare fat cun variis tecnichis.
Il mût pui cognossût di preparâ le *sinopie* pal fresc al è chel di meti un disen de opare sbusât, e cuntun sac plen di polvar di cjarbon, si passe dongje dal disen, in mût di lassâ tal mûr il disen. Chest mût di puartâ il disen al è cognossût cul non di spolvar.

Cualchidun, invezit, si cjate miôr al puartâ il disen tal mûr mediant une ponte.
Compositôr

Un **compositôr** al è un artist che al scrîf oparis musicâls, clamadis ancje composizions.

La musiche dal compositôr e je sunade dai musiciscj e cjantade dai cjantants.

La peraule compositôr e je doprade ancje fûr dal gjenar musicâl par indicâ cualchidun che al fâs une opare tal sens artistic de peraule.

La formazion dai compositôrs e ven fate tes scuelis di musiche clamadis *conservatoris*, ma la peraule compositôr e pues indicâ ancje cualchidun che al scrîf musiche cence vê fat la scuele.

## Viôt ancje
* Composizion musicâl
Gjeri

**Gjeri** e je une frazion dal comun di Paulâr a 659 metris parsore dal nivel dal mâr.

Il paîs al ven nomenât pe prime volte intal 1258 cul non di *Digeri*. 
Prime di passâ sot di Paular al ere cumun autonomo al di di vuei inveze a biaugne mostra il pasapuart parce ca le il predomidi gjerean ai dal scior  Daniel. Bisugne veee la maiute nere cun su scrit in piciul predomini gjerean.
Gnovis religjons gjaponesis

Lis **gnovis religjons gjaponesis** (*Shinkō Shūkyō*) a son dute une schirie di moviments religjôs nassûts dopo la seconde vuere mondiâl in Gjapon che a fasin dut câs riferiment a des gnovis interpretazion des religjons plui tradizionâls come il sintoisim, il budisim e confucianisim.

Fra chestis religjons o vin chês che a derivin dal budisim e dal sintoisim tant che il Kurosumi, il Konkōkyō e il Ōmotokyō e chês che a fasin plui riferiment al budisim tant che il Tenrikyō, il PL Kyōdan e il Seichō no Ie.
Galazie

La Galazie e jere une regjon (ancje stade province romane) che e ocupave la part centrâl de Asie minôr. 

Al somee che il so non al vegni fûr de popolazion dai celts, che a provignivin de Galie e a si jerin stabilîts inte regjon e che i grêcs a clamavin "*galàtai*".

Inte part setentrionâl de regjon e jere logade la citât di Ancyra, vuê clamade Ankara (la capitâl de Turchie).
Ultime Cene

La **Ultime Cene** al è un dai moments de vite di Jesu Crist indulà, prime di murî su la crôs, al mangje par l'ultime volte cui apuestui intune grande cjamare al plan parsore di une cjase par celebrâ la Pasche ebraiche, jessint lui un ebreu: chest lûc al è cognossût in te religjon cristiane cul non di *Cenacul*.

La Ultime Cene dal Signôr e fo celebrade il 14 nisan - dî de Pasche ebraiche - la sere di joibe (dal calendari gregorian).

## Gnûf Testament

Chest moment de vite di Gjesù al è contât in tai Vanzei di Mateu, Marc e Luche

* Vanzeli seont Mateu (Mt 26,26-29) https://web.archive.org/web/20060506163621/http://www.glesiefurlane.it/Vangelo/Matteo/index.html
* Vanzeli seont Marc (Mc 14,22-25)  https://web.archive.org/web/20060506164721/http://www.glesiefurlane.it/Vangelo/Marco/index.html
* Vanzeli seont Luche (Lc 22,15-20) https://web.archive.org/web/20060506164740/http://www.glesiefurlane.it/Vangelo/Luca/index.html

Il Vanzeli seont Zuan nol fevele di chest moment ma al fevele de **Lavande dai pîts**, il moment prime de Cene dulà Gjesù Crist al lave i pîts ai apuestui.

Ancje San Pauli in te Prime Letare ai Corints, al fevele di chest moment de vite di Gjesù Crist.

Citant lis peraulis di Jesus, Pauli al scrîf:

Gjesù, cun viersâ il so sanc in sacrifici al à paiât il riscat dal pecjât par dute la umanitât.

Le taule de Ultime Cene dal Signôr e je conservade in te capele de **Cjase Colonna** in te Basiliche di San Zuan in Lateran a Rome.

Il **Sacri Cjadin**, il plat doprât dal Salvadôr par lavâ i pês ai apuestui seont le tradizion catoliche, si cjate invezit in tal Museu dal Tesaur de Catedrâl di San Laurinç a Gjenue.

## La Ultime Cene contade dai artiscj

Cetancj pitôrs an contât dal moment de Ultime Cene in te piture.
Lis oparis pui famosis son:

* La Ultime Cene di Leonart da Vinci
* La Ultime Cene dal Tintoretto 
* La Ultime Cene di Rubens
* La Ultime Cene dal Giampietrino
* La Ultime Cene dal Pomponio Amalteo
Tintoretto

**Jacopo Comin** (Vignesie, 29 Setembar 1518 - Vignesie 31 Mai 1594 ) 
cognossût soredût cul non di **Tintoretto** par vie dal mistîr dal pari, al fo un dai pui grancj pitôrs de scuele veneziane,e di sigûr l'ultin dai grancj pitôrs dal Rinassiment.

Cuant al jere zovin,al jere cognossût ancje cul non di **Robusti** parce so pari al veve difindût cun fuarce lis puartis de citât di Padue.

Il so vêr non di famee (**Comin**) al e' stât scuviart di recent da Miguel Falomir,curatôr di une mostre al Museu dal Prado e publicât il 29 di zenâr 2007
Par vie de so energje inte piture al e' clamât ancje *Il Furiôs*.

## Biografie

Nassût a Vignesie da Zuan Batiste,de so zoventût si cognôs pôc e nuje.
Nol reste nissune cjarte o nissûn certificât indulâ al e' scrit s'al a fat cualchi scuele.
Ce c'al si sa,al ven da lis cjartis dai paiaments dês comisions, e de biografie scrite par Carlo Ridolfi (1594-1658),ancje se Ridolfi no l'a mai cognossût Tintoretto,ma al a cjapât lis informazions dal fî dal pitôr,Meni.

In tal 1530 al tache a lâ a vore te boteghe dal Tizian ,ma daspo un piçul aprendistât di nome cualchit dî,al venparât vie.
Ridolfi al dîs che Tiziano lu pare vie,parce ch'al jere invidiôs)

Un document dal mês di mai dal 1539,al îs che Tintoretto al jere ' Mestri Pitôr '.

La so prime grande opare,il *Meracul di San Marc* par la Scuele Grande di San Marc a Vignesie,e je dal 1548,ma la Scuele no ûl pui vêle,parce,secont i diretôr de Scuele,il cuadri al jere ' *masse origjnâl* '.
Ma chest cuadri al sarâ le clâf che j viarzarâ le puarte dal sucês,fasint otegni impuartantis comisions.

Intal 1550 al spose Faustina de' Vescovi ,che j darâ vôt fîs.(Mariute,Meni e Marc fasaran lu stês mistîr dal pari)

Intal 1564 al devente il decoratôr oficiâl de Scuele Grande di San Roc di Vignesie.

Intal 1574 al compre une cjase a S.Marziâl,indulâ al larâ a stâ fin ae ore de so muart.

Il 31 di Mai dal 1594 al mûr.

Al polse te glesie de Madone dal Ort,a Vignesie.

## Ativitât artistiche

Carateristiche principal dal Tintoretto al e' il so mût particolâr di doprâ il colôr,soredût par lis lûs e il mût di doprâ le prospetive.

Tintoretto al jere un gran disegnatôr.Son restâs pui di 130 disens di figuris a cjarbon,ancje copis dal vêr di oparis di Michêlagnul.

Il gruês de so opare son a sogjet religjôs,ma ancje a sogjet mitologi e ritrats di siôrs,come veve fât ancje Tizian.

Il sô fuart al jere di sigûr il sogjet de Ultime Cene ;a nda fatis amancûl vôt,ducjs diferentis e une pui biele di che âtre.

## Oparis

* *Cristo e l'adultera* (1546-48) vueli (119x168 cm) - Rome Palaç Barberini
* *Meracul di San Marc* (1548)
* *Susane e i vecjôns* (1560-65)
* *Crist in crôs* (1565)
* *Origjne de Vie Lattea* (1575-80) National Gallery - Londre
* *Ritrât di senatôr venezian* (1580) vueli
* * [[La Ultime Cene]] * (1592-94)
* *San Cristoful*
Scuele Grande di San Marc

La **Scuele Grande di San Marc** al è un palaç che si cjate a Vignesie di front dal *Campo San Zuan e Pauli* e je la jentrade dal ospedâl *SS.Zuan e Pauli* di Vignesie.

## Storie

La Corporazion di San Marc e a decidût la costruzion di chest palaç intal 1260 par fâ la sede de sô Scuele.

Intal 1485 la scuele e ven brusade intun incendi, ma daspò 20 agns, la Scuele e ven fate su di gnûf, progjetade da Pieri Lombardo, e ricostruide cui bêçs de congregazion.

Il progjet de façade al è dal architet Mauro Codussi.

Intal 1819 la Scuele e devente un ospedâl militâr, par divignî ospedâl civîl cun cualchi modifiche.
Ultime Cene (Tintoretto)

**La Ultime Cene** al è un cuadri piturât cu la tecniche dal vueli parsore la tele di 366 X 570 centimetris. Realizât jenfri il 1590 e il 1592 dal pitôr talian Tintoretto.

Si cjate inte Basiliche di San Zorç Maiôr a Vignesie

Tintoretto al à piturât plui di vot telis cul sogjet de Ultime Cene. Chest al è il plui famôs.

La sene e je ambientade dentri une ostarie popolâr, cu la taule metude par lunc.

La lûs e ven di une lampade a vueli, picjade sul tet, parsore de taule. Lis personis e lis robis a son iluminadis de lûs de lampade. Jesu Crist no si fâs fadie a cjatâlu tal mieç dai apuestui. Pôc in bande, si viôt ancje Jude.

Il cuadri al è dividût in doi diagonâls de taule; de bande di çampe il mont spirituâl, de bande diestre, il mont teren

La ambientazion e je une vore reâl, e semee che la sene contade dal cuadri, al ledi di fûr.
Lenghe ceche

La **Lenghe Ceche** e je une lenghe indoeuropeane dal ram des Lenghis slavis. E forme un sotgrop insieme cul Slovac, e framieç lis dôs a esist une siarte intelegjibilitât.
Contant i fevelants de Republiche ceche e chei de Diaspore ceche pal mont plui o mancul son 12 milions lis personis che la fevelin.

## Alfabet
A, (Á), B, C, Č, D, (Ď), E, (É), (Ě), F, G, H, Ch, I, (Í), J, K, L, M, N, (Ň), O, (Ó), P, Q, R, Ř, S, Š, T, (Ť), U, (Ú), (Ů), V, W, X, Y, (Ý), Z, Ž.

## Dialets
* Boem
* Morâf
* Slesian
Dani Pagnucco

**Dani Pagnucco** (Darzin 1952) al è un scritôr e poete furlan.

Membri de Societât Filologjiche Furlane, de Associazion Teatrâl Furlane e dal Ent Friûl tal Mont.

Dal 2006 al è diretôr de riviste culturâl de filologjiche “Sot la Nape”.

Al è autôr di cetancj articui e libris in colaborazion cun altris autôrs, su tradizions popolârs, flabis, jerbis di chenti e altri. 

Al è stât dissepul di Renato Appi e dopo la sô muart al è stât so sucessôr tant che president de Filologjiche Furlane intal Friûl ocidentâl.

La sô produzion poetiche no je tant grande, lis primis poesiis a son dal 1975 su la riviste Sot la Nape, cualchidune altre e je stade publicade tai agns seguitîfs sul Strolic. No tante robe ma dut câs avonde par fâsi notâ dai critics.

Plui tart al è rivât ae narative cun “Il ciant da l'adula” (prin premi tal concors Renato Appi) e “Sgarfant di sera” premi San Simon tal 2002.

Al à publicât ancje i libris par frutins “La barba, la goba e il nâs dai celts” e “la capra Mariana” cu lis ilustrazions de fie Federica.

## Bibliografie
Sgarfant di sera

***Sgarfant di sera*** al è un libri di Dani Pagnucco che intal 2002 al à vinçût il premi San Simon.

Il libri al à nûf contis scritis cun elegance doprânt il furlan ocidentâl. Intes contis *Il blu dal domo* e *la gaveta* a son interessants i enigmis, fats cun dai zûcs di peraulis, ae fonde des storiis.
Assie

La **Assie** (*in [[Lenghe todescje|todesc]]: Hessen*) e je un dai 16 stâts federâts de Gjermanie. Il cjâf lûc al è la citât di Wiesbaden.

## Gjeografie
La Assie si cjate te Gjermanie centri-ocidentâl. E confine a Nord-Ovest cul Nord Ren-Vestfalie, a Nord cun la Basse Sassonie, a Est cu la Turingje, a Sud-Est cu la Baviere, a Sud cul Baden-Württemberg e a Ovest cun la Renanie-Palatinât.

I flums plui impuartants a son il Ren, che al scor al confin cun la Renanie, il **Fulda** e il *Lahn*'.

La popolazion e je concentrade soredut te zone meridionâl dal stât, dulà che si cjatin lis citâts plui impuartantis, come Francfurt, Wiesbaden e Darmstadt.

## Storie
Tal inizi de etât di mieç, la Assie e jere parte de Turingje, ma daspò de vuere di succession turingjiane (1247-1264), la regjon e otignì la indipendence, par deventâ une contee dal Sacri Roman Imperi. Il stât al esistì fin tal 1567, cuant che *Filip I d'Assia* al murì. La Assie e fo dividude in cuatri stâts plui piçui, lassadis ai cuatri fiis di Filip: **Assie-Kassel**, **Assie-Darmstadt**, **Assie-Rheinfels** e il preesistent **Assie-Marburg**.

Dilunc de Republiche di Weimar, Assie-Nassau e Assie a jerin dôs regjons aministrativis de Gjermanie. Dopo de seconde vuere mondiâl, tal 1945, il stât dal Assie al fo costituît tal interni de zone di ocupazion statunitense, unint i stâts di Assie (-Darmstadt) e Assie-Nassau. La bande di Assie su la rive ocidentâl dal Ren e deventà part de Renanie-Palatinât.

## Division aministrative
La Assie e je dividude in 3 distrets guviernatîfs: *(Regierungsbezirke)*: **Kassel**, **Gießen** e **Darmstadt**.

I 21 circondaris rurâi a son:

## Politiche
Dal 1999 il president dal stât al è **Roland Koch**, dal partît dal **CDU**.

## Viôt ancje

## Leams
*  Sît ufiziâl dal stât
Miôr curte - Cjançons in mancul di tre minûts

**Miôr curte - Cjançons in mancul di tre minûts** al è un album dal 2006 di Aldo Rossi.

L'autôr al à sunât di bessôl ducj i struments. Lis fotografiis dal CD a son di Luca D'agostino, il design al è di Igor Tullio.

*Crazy bob*, cjantade par inglês e furlan, e je stade la sigle uficiâl de manifestazion *Crazy bob* sul Çoncolan intal Març 2006.

## Tocs
# *Crazy bob* 
# *Download*
# *[http://www.aldorossi.net/LinkClick.aspx?link=Ziplunghe%2fMt_Trstn.zip&tabid=86&mid=442 Meteo Triestin]*
# *Tvb tvb*
# *Cjalde che sere*
# *Ce biel*
# *Bussjimi*
# *Il mal dal madon*
# *Stude la lûs*
# *Frico*
# *Assicuraziôn*
# *Feries*
# *Code*
# *Nouvelle cousine *
# *Lavi mate* 
# *Mi an rapinât*
# *Bon Nadâl*

## Leams
La pagjine dal album intal sît uficiâl di Aldo Rossi
Gjovanin colôr di rose

*Gjovanin colôr di rose*   
           
* 'l è passât par chi cumò;*

*Lui mi à dit: "Mandi, morose" *

*jo 'j ài dit: "Ma lafè no!" *
Gnognosaurs

I **Gnognosaurs** a son un fumut furlan creât di Dree Venier.

## Storie
I Gnognosaurs a son un fumut par furlan a strichis, l'autôr al è Dree Venier, cu la colaborazion di Elisabetta Pittana pai tescj a partî dal 2006. A tachin a jessi publicâts par talian cul non di «*Scemosauri*», su lis pagjinis dal mensîl «Dino Gildo» dal editôr Barbieri. Tal 1995 a son simpri par talian cul non di «*Pazzosauri*» su lis pagjinis di «Jeans Card Notizie» - diretôr artistic Sandri Di Suald - periodic fat par cont di un consorzi di bancjis furlanis. Pôc dopo par furlan a deventin «i Gnognosaurs» e il non al funzione cussì ben e al è simpatic al public di ogni divignince, che di li indevant al sarà l'unic non uficiâl des strichis in cualsisei lenghe che a vegnin publicadis.

Oltri a vignî fûr regolarmentri su la riviste par fruts «Alc&Cè», a son stâts doprâts par calendaris e poster promozionâi par pandi l'ûs de marilenghe.

Ai 16 di Novembar dal 2009 al vierç il blog dai Gnognosaurs par publicizâ il prin libri che al tirarà dongje lis miôr storiis dai Gnognosaurs.

Il prin di dicembar al ven fûr in librerie «I Gnognosaurs», la prime racuelte des miôrs storiis dai Gnognosaurs (ed. L'Omino Rosso, 84 pp a colôrs, presit 12 euro)

Tal setembar 2010 al ven fûr l'albo di colorâ "Gnognocolôrs/Gnognocolors" cun tescj par furlan e par inglês (ed. L'Omino Rosso, 16 pagjinis, 12 taulis di colorâ. Presit 2.90 euro).

Ai 16 di Novembar 2010 al ven fûr in librerie «I Gnognosaurs2», il segont libri des storiis dai Gnognosaurs (ed. L'Omino Rosso, 84 pp a colôrs, presit 12 euro). Pe promozion dal libri al ven realizât il prin booktrailer par furlan, publicât su YouTube.

Tal novembar 2011 al ven fûr il tiarç libri, «Gnognowood» (ed. la Vita Cattolica, 84 pp a colôrs, presit 12 euro), publicizât di un booktrailer http://youtu.be/dKkqLujiq78 fat cui atôrs di Felici ma Furlans.

Tal Zenâr 2012 al ven fûr la traduzion in lenghe sarde dal prin libri, «Is Gnognosaurs», prin esempli di traduzion direte dal furlan al sart, par cure di Ivo Murgia, e ae fin dal an
al ven fûr l'albo di colorâ «Colore Gnognowood».
Lâts di Fusinis

I doi **lâts di Fusinis** (todesc: *Weissenfelser Seen*, sloven: *Belopeška jezera*), che a son comprindûts intal teritori dal Parc naturâl dai lâts di Fusine a si cjatin a un dîs chilometris di Tarvis, dongje il confin cu la Slovenie; chescj doi lâts (clamâts **Superiôr** e **Inferiôr**) a son intune concje cun ator un imponent cercli di monts, di cui il plui visibil al è il Mangart.

La origjine dai lâts e je glaciâl, ven a stâi che a si son formâts dulà che a son restâts i rescj morenics che cui agns a àn blocât il scolament des aghis. Il lât superiôr si cjate a 929 metris di altitudin, cun mancul di 10 metris di profonditât e alimentât dome dai events atmosferics (ploie, nêf e v.i.); il lât Inferiôr, a 924 m di altitudin, al rive a 25 metris di profonditât e al è alimentât sot tiere di aghe che ven dal lât Superiôr; chest lât al à ancje un emissari, il **Riul dal Lât**. Dute la zone ator dai lâts e à une vivarose vegjetazion e faune, che le àn fate declarà aree protezude tal 1971.
1511

1510 < **1511** < 1512

## Acjadiments
* 26 di Març - In Friûl e in Slovenie un taramot cun epicentri dongje la citât di Idrie al cause seris dams
* 5 di Otubar - Nassite de Leghe Sante (promovude da Pape Juli II contri la France, e aderissin la Spagne, la Ingletiere, la Svuizare e Vignesie. Il mot al è: "Fûr i barbars!")

## Nassûts

## Muarts
 
## Variis

## Cjale ancje
* Storie an par an
Calendari armen

Il **calendari armen** al use il sisteme numeric armen, un sisteme avonde simil a chel roman. Il cont dai agns al è scomençât in tal an 552, cuant che e à vût inizi la ete armene.

Lis datis a son formadis da une, dôs, trê o cuatri letaris dal alfabet armen, ogniune che stâ a significâ un numar. Somant chescj numars si oten la date armene, e par otignî la date gregoriane al è suficient zontâ 551 al numar armen.
Teatri Gnûf Zuan di Udin

Il **Teatri Gnûf Zuan di Udin** al è il plui grant teatri de citât di Udin. Al è intitulât al artist Zuan di Udin, l'edifici, progjetât dal inzegnîr **Giuliano Parmegiani** e dal architet **Lorenzo Giacomuzzi Moore**, al è stât inaugurât il 13 di Otubar dal 1997 con la otave sinfonie di Mahler. Al à 1.230 puescj.
Al Zuan di Udin si davuelç, in timp di Vierte di ogni an, la manifestazion ***Far East Film Festival***, rassegne internazionâl dedicade al cine de Asie orientâl.
Violin

Il **violin** al è un strument musicâl de famee dai arcs a cuatri cuardis, acuardât ad intervai di cuinte.
Al è il plui piçul dai arcs, bon di rivâ a notis plui altis rispiet a di chei altris struments de famee. La cuarde plui basse (e duncje la note plui greve) al è il Sol2, il Sol subite sot dal Do centrâl (Do3); lis altris cuardis a son, in ordin a cressi, il Re3, il La3 e il Mi4.
Lis parts par violin a doprin simpri la clâf di Sol, clamade par solit clâf di violin. Cuant che si à di eseguî notis e passaçs tant acudis, a si dopre une indicazion di pueste che e vise di traspuartâ lis notis a une otave parsore.
Violinist al è cui che al sune il violin; l'artesan che al fâs o al comede struments a cuarde al è il liutâr; cui che al fâs i archets al è il archetâr.

## Lis parts e i materiâi

La part che e risune dal violin è je une scjate vueide (clamade casse armoniche o di risonance, in len, fate cun grande precision pai materiâi, pe finiduris e dimensions.
La casse armoniche dal strument, lungje tra i 34,9 e i 36,2 cm, a forme di vot, a curvis, è je costituide da une taule armoniche (clamade ancje plan armonic), di peç (*Picea abies*) e da un font, gjeneralmentri in aier montan, colegâts tra di lôr di fassis in len di ajar pleât.
Il font al po jessi fat di un sôl toc di len (font unic), o pûr di doi tocs tacâts dongje. Lis fassis a vegnin inneadis te aghe e po modeladis su sagumis di fiâr che prin a son stadis scjaldadis a dovê. 
 
Il peç di risonance, che al ven lavorât di pueste cu la vene drete e regolâr al ven par plui di un bosc dal Trentin, de foreste di Paneveggio, o de Val Cjanâl, tal Tarvisian. Font e fassis a son di aier dai Balcans, len dûr e sort. Tastiere, pirui, cordiere e spaliere a son prodots di ebanisterie. 
Lis cuardis un timp di budiel di piore (dopradis ancjemò par esecuzions filologjichis ma che stentin a tignî drete la note e tindin a fruiâsi e a rompisi). 
Lis cuardis La, Re e Sol plui grevis a àn une anime sintetiche (nylon, rayon, o ancje carboni) e un rivestiment in metal (açâr, alumini, arint e fin al aur). La cuarde plui alte o cantin, il Mi, al è un unic fîl di açâr. 
Il len doprât pe bachete dal archet al è par solit esotic (il sudamerican pernambuco). 
La grene e je di cjaval mascjo parcè chei de femine a son stâts bagnâts de urine de bestie che ju fâts vignî plui debui a la tension. 
L'archet, o nome arc, al è une bachete di len elastic e disvuedât par dentri, insom e da pît i ven tacât un fas di grene di cjaval, tindût di une lungje vît che i cor dentri fûr par fûr dal bachet vueit. Il bachet, a sezion otagonâl par plui di mieç arc, si staronde dongje la ponte. Par sunâ la grene e ven fate strissâ su lis cuardis che si metin a vibrâ. Par vê il necessari freament si dopre la pês su lis cuardis.

Sergio Peresson e Giobatta Morassi a son liutârs furlans famôs in dut il mont. In Friûl cumò al è atîf plui di un liutâr, il dean al è **Renzo Tondo**, di Pagnà.
Zuan di Udin

**Zuan di Udin** (**Giovanni da Udine**) (Udin, 1487 - Rome, 1561) al è stât un pitôr dal Rinassiment talian; daspò vê scomençât a piturâ a Udin, cul mestri Giovanni Martino, al si trasferìs a Vignesie, dulà che al jentre in contat cun Giorgione. Dal 1514 al devente un dai arlêfs de buteghe di Rome dal Raffaello, di cui al è considerât un dai plui brâfs dissepui. A cheste impuartante figure di artist e di furlan al è stât dedicât il teatri di Udin.
8° alpins

L' **8° alpins** al è un reziment di alpins, une vore impuartant pe storie dal Friûl; une volte difat, tant che ducj i reparts alpins, al jere a reclutament regjonâl, e i siei elements a vignivin da dute la Piçule Patrie.

## La nassite
Nassût ai 1 di Otubar dal 1909 cui bataions Cividât, Glemone e Tumieç, za tal 1911 al cjapà part, cul bataion Tumieç, ae vuere di Libie, meretant dôs medais di arint al valôr militâr. 

## La [[prime vuere mondiâl]]
Dilunc la prime vuere mondiâl al fo impegnât sù in Cjargne e in Trentin e, daspò de rote di Cjaurêt, su la mont Grappa. 

## La [[seconde vuere mondiâl]]
Incuadrât te division Julie, tai agns 1940 - 1941 al combatè tes campagnis di Grecie e Albanie, e par chestis campagnis al vignì decorât cun la medaie d'aur al valôr militâr. Finide la campagne di Grecie però, biel che il reziment al tornave a Udin vie mâr, la nâf *Galilea*, che e traspuartave il bataion Glemone, e fo mandade a font di un somergjibil inglês e 872 alpins (di plui o mancul mil che a jerin tal bataion), daspò jessi sorevivûts a lis batais, muririn inneâts tal mâr Adriatic. Tal 1942, une volte rivât a Udin, il reziment dopo cualchi mês, al fo mandât in Russie, cjapant part ae disastrose ritirade di Russie dal 1943, là che a muririn un grum di alpins, par grant part furlans. Par il valôr dimostrât dai siei alpins te campagne di Russie, al reziment e fo concedude une seconde medaie d'aur al valôr militâr. Dopo dai acjadiments dal 8 di setembar l'8° alpins al fo disfat.

## Vuè
Finide la vuere, tal 1946, il reziment al vignì riconstituît.
Al dì di vuè l'8° Alpins al è dislocât a Cividât e Vençon.
Glesie di Sante Marie in Cjistiel

La **Glesie di Sante Marie** e je la glesie plui vecje di Udin; si cjate su la rive che e puarte tal plaçâl dal cjistiel.

## Storie
Probabilmentri la glesie e fo costruide pe prime volte dai langobarts: a son stâts cjatâts diviers fruçons di chê epoche, ma la costruzion atuâl e je dal XII secul. La façade e fo però tornade a fâ sù di Gaspare Negro tal XVI secul, mentri il tor, alt 43 metris, scomençât simpri di Negro, al fo finût di Zuan di Udin tal 1539. Insom il tor al è un agnul che al si volte cun la fuarce dal vint, clamât **L'agnul dal Friûl**.
Cumò ise un cjampanil ca sune dome a misdì, par vità di fas sconfusion.

## Art
Dentri ise ancje un bile altar di Tipepolo. A son raffiguràs lis madonis des Graciis e di Mont.

## Viôt ancje
B

Il **B**(bi) al è il secont segn dal alfabet furlan e de plui part dai alfabets latins; e je la prime consonant. 

## Storie dal B

### Evoluzion

La letare e derive dal alfabet lineâr antîc, doprât tal Sinai plui di 3.500 agns indaûr, che chel al derive dal jeroglific, dulà che il sun [b] al jere rapresentât di une cjase.

Tal 1500 p.d.C. la seconde letare dal alfabet fenici, clamade *beth* par analogjie cun l'alfabet ebraic, e veve cjapade sù une forme che e fasè di fonde par ducj i alfabets sucessîfs, come l'alfabet grêc. Cheste letare clamade *[[beta]]*, voltade di 180° e dopleade, e origjinà il **B** grêc moderni, che di chel si è evolût, cu la aparizion de scriture minuscole, il *β*.

La letare e je daspò passade al alfabet latin cu la mediazion di chel etrusc: in chest passaç, lis letaris a vevin pierdût il lôr non, par clamâsi dome cul lôr sun, e cussì *beta* e deventà *be*.

## Altris significâts dal B
### Chimiche
* **B** al è il simbul dal bôr

### Fisiche
* Il vetôr **B** al rapresente il cjamp magnetic

### Fotografie
* **B** al è une des velocitâts dal oturatôr

### Informatiche
* **b** al è il simbul dal bit
* **B** al è il simbul dal byte

### Medisine
* **B** al è un dai grups sanghins dal om

### Musiche
* **B** al è la note musicâl *si* pe notazion doprade tai paîs di lenghe inglese o todescje

### Traspuarts
* **B** al è la targhe automobilistiche internazionâl de Belgjiche
C

Il **C**(ci) al è il tierç segn dal alfabet furlan. Al ven dal alfabet latin che lu à cjapât di chel etrusc.

## Storie

## Altris significâts dal C

### Alimentazion
* **[[C (vitamine)|C]]** e je une vitamine

### Chimiche
* **C** al è il simbul dal carboni

### Editorie
* **©** al è il simbul dal copyright

### Fisiche
* **C** al è il simbul dal coulomb, unitât di misure de cariche eletriche
* **°C** al è il simbul dai ponts Celsius
* **c** e je la velocitât de lûs

### Informatiche
* **[[C (lengaç)|C]]** al è un lengaç di programazion

### Matematiche
* **C** al significhe 100 te notazion matematiche latine

### Metrologjie
* **c** al è un prefìs ch'al stâ a significâ 1/100

### Musiche
* **C** al è la note musicâl *do* pe notazion doprade tai pai di lenghe inglese o todescje

### Traspuarts
* **C** al è la sigle automobilistiche internazionâl di Cube
D

Il **D**(di) al è il cuint segn dal alfabet furlan. 

## Storie

Il simbul de letare al derive dal alfabet semitic **Dalet**, che probabilmentri e stave a significâ un pes o une puarte. In chest alfabet, e di conseguence tai alfabets grêc e latin, il simbul al jere pronunciât /d/, invezit tal etrusc al jere un sun superflui, ma dut câs mantignût.

La letare minuscule, **d**, e derive di chê maiuscule, svilupade gradualmentri dal ûs de grafie a man.

## Altris significâts dal D

### Chimiche
* **D** al è il simbul dal deuteri

### Fisiche
* **D** al è il simbul de diotrie

### Matematiche
* **D** al significhe 500 te notazion matematiche latine

### Medisine
* **[[Vitamine D|D]]** e je une vitamine

### Metrologjie
* **d** al è un prefìs ch'al stâ a significâ 1/10

### Musiche
* **D** al è la note musicâl *re* pe notazion doprade tai pai di lenghe inglese o todescje

### Traspuarts
* **D** al è la targhe automobilistiche internazionâl de Gjermanie
E

Il **E** al è il sest segn dal alfabet furlan. Al è ancje il cuint segn dai alfabets etrusc e latin.

## Storie

Il simbul de letare al derive dal alfabet grec **epsilon**. In origjin, tal alfabet semitic al rapresentave un om tal at di preâ o invocâ, a sô volte derivât da un jeroglific egjizian. Il simbul semitic si pronunciave /h/ o /e/, a seconde se la peraule e jere semitiche o straniere. I grêcs a àn puartât te lôr lenghe chest simbul col non di *epsilon*, mantignint dome la pronuncie /e/.

## Altris significâts dal E

### Fisiche
* **E** al è il simbul de energjie, come ad esempli inte formule **E=mc²**
* **E** al è il simbul dal cjamp eletric
* **e<sup>-</sup>** al significhe eletron
* **e<sup>+</sup>** al significhe positron

### Matematiche
* **e** al indiche il numar di Nepero, usât come base pai logaritmis naturâi
* **E** al è usât come element disseparant tai numars in notazion sientifiche

### Metrologjie
* **E** al è la abreviazion di **exa**, prefìs ch'al vul dî 1018

### Musiche
* **E** al è la note musicâl *mi* pe notazion doprade tai pai di lenghe inglese o todescje

### Traspuarts
* **E** al è la targhe automobilistiche internazionâl de Spagne
G

Il **G** al è l'otâf segn dal alfabet furlan. Al è ancje il setim segn dal alfabet latin.

## Storie

La letare **G** e fo introdusude tal alfabet latin dome tal 230 p.C., par distingui il sun sort /k/ dal sun sonôr /ɡ/. In origjin, tal alfabet latin — cussì come tal alfabet etrusc — e esisteve dome il simbul *C* par indicâ i doi suns.

## Altris significâts dal G

### Biochimiche
* **G**, te codifiche des aminoacits ordenaris, al è la abreviazion de glicine.
* **G**, te codifiche des acits dai nusei, al è la abreviazion de guanine.

### Fisiche
* **g** al indiche la acelerazion di gravitât te superficie de tiere
* **G** al è la costant di acelerazion universâl

### Metrologjie
* **g** al è il simbul dal gram, unitât di misure de masse
* **G** al è al è la abreviazion dal prefis *giga*, ch'al significhe 109

### Musiche
* **G** al è la note musicâl *sol* pe notazion doprade tai paîs di lenghe inglese o todescje

### Traspuarts
* **G** al è la targhe automobilistiche internazionâl dal Gabon
Gram

Il **gram** al è une unitât di misure de masse. Al corispuint ae milesime part di un chilogram, unitât di misure ufiziâl dal sisteme internazionâl.

## Storie
La peraule e derive dal latin *gramma*, ch'al stâ a significâ un piçul pês.

La definizion di gram e je stade rindude ufiziâl il 1 di Avost dal 1793 tal **sisteme metric francês**. Te sô definizion origjinâl, il gram al corispuindeve al *pês assolût di un volum di aghe pâr al cubul de centesime part di un metri, ae temperadure di fusion de glace*.

Al dì di vuê il gram nol è plui une unitât base, parcè che al è stât sostituît dal chilogram; al reste in dut câs un sô sotmultipli.

## Viôt ancje
Chilogram

Il **chilogram** al è la unitât di misure de masse tal sisteme internazionâl.

## Storie
In origjin, il chilogram al jere definît come mil voltis il *pês assolût di un volum di aghe pâr al cubul de centesime part di un metri, ae temperadure di fusion de glace*, daspò definît come la **[[masse]] a [[pression atmosferiche]] standard di un [[litri]] di [[aghe]] pure ae [[temperadure]] de sô massime [[densitât]]**. La realizazion pratiche di cheste definizion, però, no jere semplice, ancje parcè che la densitât di un licuit e dipint da la pression, e la pression e dipint de masse: in chest mût si creave une dipendence circolâr te definizion.

Tal 1875 si definì il chilogram come la masse di un cilindri di altece e diametri 39 milimetris componût di une leghe al 90 par cent di platin e dal 10 par cent di iridi. Chest prototip al è conservât tal *Bureau International des Poids et Mesures* a **Sèvres**, dongje Paris.

## Definizions futuris

## Multiplis e sotmultiplis

## Viôt ancje
H

Il **H** al è il novesim segn dal alfabet furlan. 

## Storie

Il segn al derive de *heth* fenice, che indicave une aspirazion, forsit [ħ]: la sô forme e rapresentave probabilmentri une clutorie sierade. L'alfabet grec utilizà pal sun [eː] de *eta* (η), ma tal alfabet latin e je stade doprade cul sô valôr fonetic origjinari [h].

## Significâts

### Chimiche
* **H** al è il simbul dal idrogjen

### Fisiche
* **h** al è la costant di Planck

### Metrologjie
* **H** al è il simbul dal Henry, unitât di misure de indutance eletriche
* **h** al è il prefìs di etto, ch'al significhe 100
* **h** al è la abreviazion di ore, unitât di misure dal timp

### Musiche
* **H** al è la note musicâl *si* pe notazion doprade tai paîs di lenghe inglese o todescje

### Traspuarts
* **H** al è la targhe automobilistiche internazionâl de Ongjarie
Ampere

L**'ampere** (A) e je la unitât di misure de intensitât de curint eletriche, doprade tal SI. Il non al derive di Andrè-Marie Ampèere, un dai plui grans fisics che studiarin l'eletromagnetisim.

## Definizion

Un ampere al è chê curint costant che, se mantignude in doi condutôrs paralêi lineârs, di infinide lunghece, e sezion trasversâl trascurabil, logâts tal vueit a un metri l'un dal altri, e prodûs tra lôr une fuarce di a 2 × 10-7 newton par metri.

## Corispondencis

:\mathrm{1 \,A= 1 \frac{\,C}{s}} \,

L'ampere al corispuint a un coulomb par secont. Al esprim la intensitât di curint in un condutôr traviersât de cariche di un coulomb tal zîr di un secont. Al è in cualchi mût confrontabil ae cuantitât di aghe che passe intun tubul misurade in litris/secont. La cariche eletriche, o ben la cuantitât di eletrons, si esprim in amperore (Ah), che infat e misure la dimension des bateriis: la baterie de machine e conten cirche 55 Ah, chê de machine fotografiche 2.500 mAh.

Par vie de dificoltât inte misurazion des fuarcis tra doi condutôrs, al fo proponût il cussì-clamât **ampere internazionâl** o **statampere**: definît come tas di deposizion dal arint, al corispuint a 0,99985 A. Cheste unitât di misure e je però considerade ormai fûr ûs.

Tal ambit des unitâts di misure SI a valin lis paritâts:

:\mathrm{1 \,A= \frac{\,C}{s}} \, = \frac{\,V}{\Omega} = \frac{\,W}{\,V}

Note: **C** al sta par coulomb, **s** par secont, **V** par volt, **Ω** par ohm e **W** par watt.